Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 812

4. VEGYSZEREK 4.1. Magnézium mérõoldat, 0,05 mol/l: 4.1.1. Oldjunk fel 1,232 g magnézium-szulfátot (MgSO4.7H2O) a 0,5 mol/l sósavoldatban (4.11.) és hígítsuk fel ugyanazzal a savval 100 ml-re. vagy: 4.1.2. Mérjünk be 2,016 g magnézium-oxidot, amelyet a karbonátosodás nyomainak eltüntetésére elõzetesen kalcináltunk. Helyezzük fõzõpohárba, amelybe 100 ml vizet is teszünk. Keverjünk bele kb. 120 ml kb. 1 mol/l sósavat (4.12.). Amikor feloldódott, veszteség nélkül vigyük át egy 1000 ml-es mérõlombikba. Töltsük fel jelig, és keverjük össze. Ezeknek az oldatoknak 1 ml-e 1,216 mg Mg-ot tartalmaz (= 2,016 mg MgO). A laboratórium felelõssége a fenti mérõoldat koncentrációjának az ellenõrzése. 4.2. EDTA 0,05 mol/l oldata Mérjünk be 18,61 g-ot a dinátrium-etilén-diamin-tetraacetát-dihidrátból (C10H14N2Na2O8.2H2O), tegyük egy 1000 ml-es fõzõpohárba és oldjuk fel 600—800 ml vízben. Veszteség nélkül vigyük át egy 1000 ml-es mérõlombikba. Töltsük fel jelig, és keverjük össze. Ellenõrizzük ezt az oldatot a mérõoldattal (4.1.) úgy, hogy az utóbbiból kiveszünk egy 20 ml-es mintát, és megtitráljuk a (7.2.) módszer szerinti analitikai eljárással. Egy ml EDTA oldat megfelel 1,216 mg Mg-nak (= 2,016 mg MgO) és 2,004 mg Ca-nak (= 2,804 mg CaO) (lásd 10.1. és 10.6. megjegyzés). 4.3. 0,05 mol/l kalcium mérõoldat Mérjünk be 5,004 g száraz kalcium-karbonátot. Helyezzük fõzõpohárba, amelybe 100 ml vizet is teszünk. Fokozatosan keverjünk bele 120 ml kb. 1 M sósavat (4.12.). Forraljuk fel a széndioxid kiûzése céljából, hûtsük le és veszteség nélkül vigyük át egy 1000 ml-es mérõlombikba, majd töltsük fel jelig vízzel, és keverjük össze. Ellenõrizzük ezt az oldatot az EDTA oldattal (4.2.) a (7.3.) módszer szerinti analitikai eljárással. Ennek az oldatnak 1 ml-e 2,004 mg Ca-t tartalmaz (= 2,804 mg CaO), és megfelel 1 ml 0,05 mólos EDTA oldatnak (4.2.). 4.4. Kalcein indikátor Alaposan keverjünk össze mozsárban 1 g kalceint 100 g nátrium-kloriddal. Ebbõl a keverékbõl 10 mg-ot használunk. Az indikátor zöldrõl narancsszínûre változik. A titrálást addig kell folytatni, amíg a szín narancsra változik, ami mentes a zöldes árnyalattól. 4.5. Kalkonkarbonsav indikátor Oldjunk fel 400 mg kalkonkarbonsavat 100 ml metanolban. Ez az oldat legfeljebb csak kb. 4 hétig tárolható. Ebbõl az oldatból három cseppet kell használni. Az indikátor pirosról kék színûre változik. A titrálást addig kell folytatni, amíg a szín kékre változik, ami mentes a pirosas árnyalattól. 4.6. Eriokrómfekete-T indikátor Oldjunk fel 300 mg eriokrómfekete-T indikátort 25 ml 1-propanol és 15 ml trietanol-amin keverékében. Ez az oldat legfeljebb csak kb. 4 hétig tárolható. Ebbõl az oldatból három cseppet kell felhasználni. Az indikátor pirosról kék színûre változik és a titrálást addig kell folytatni, amíg a szín kékre változik, ami mentes a pirosas árnyalattól. Csak akkor változtatja a színét, ha magnézium is jelen van. Szükség esetén adjunk hozzá 1 ml-t a mérõoldatból (4.1.). Ha kalcium és magnézium egyaránt jelen van, akkor az EDTA elõször a kalciummal képez komplexet és azután a magnéziummal. Ebben az esetben a két elem meghatározása párhuzamosan történik. 4.7. Kálium-cianid oldat KCN 2%-os vizes oldata. (Ne pipettázzuk szájjal és lásd 10.7.). 4.8. Kálium-hidroxid és kálium-cianid oldata Oldjunk fel 280 g KOH-t és 66 g KCN-t vízben, egészítsük ki a térfogatát egy literre és keverjük össze. 4.9. pH 10,5-es puffer oldat Egy 500 ml-es mérõlombikba tegyünk 33 g ammónium-kloridot és oldjuk fel 200 ml vízben, majd adjunk hozzá 250 ml ammóniát (d20 = 0,91 g/ml), végül töltsük fel jelig és keverjük össze. Rendszeresen ellenõrizzük az oldat pH-ját. 4.10. Hígított sósav: egy térfogat sósav (d20 = 1,18 g/ml) és egy térfogat víz. 2003/49. szám 4.11. Sósav oldat, kb. 0,5 mol/l. 4.12. Sósav oldat, kb. 1 mol/l. 4.13. Nátrium-hidroxid oldat, 5 mol/l.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes